Kesk-Inglismaa kogudus

EELK Kesk-Inglismaa kogudus oli luterlik kogudus Eesti Evangeeliumi Luteriusu Kiriku Inglismaa praostkonnas, mis asutati 1948. aastal ja suleti 2016. aastal.

Ajalugu
Koguduse alguseks saab lugeda 1948. aastat, kui kirikuõpetaja Einar Kiviste asus elama Leicesterisse ning alustas seal kaasmaalaste teenimist, pidades eestikeelseid jumalateenistusi ja korraldades eestikeelseid talitusi. Esimene jumalateenistus toimus 3. oktoobril Leicesteri Holy Trinity kirikus. Pühapäevakooli tööd alustati 1949. aastal. Usuõpetuse kõrval õpetati pühapäevakoolis eesti keelt, kodumaa ajalugu ja maateadust. Õpilasi oli 10–15 ja õpetajaid kaks-kolm.Albert Enno Aaviksaar. Täienduskoolide tööst Inglismaal, Stokholm: Eesti Õpetajate Keskühingu häälekandja, 1964.  

28. jaanuaril 1956 kogudus reorganiseeriti ja selle ametlikuks nimeks sai E.E.L.K. Kesk-Inglismaa kogudusJaak Taul. EELK Inglismaa praostkond tööpeeglis, Upsala: E.E.L.K. Konsistooriumi väljaanne, 1951.. Oma asukoha tõttu kutsuti seda aga sageli lihtsustatult Leicesteri koguduseks. 

Koguduse asutaja Einar Kiviste oli enne Inglismaale asumist teinud oma prooviaasta Narva Aleksandri koguduses ning teeninud laagrivaimulikuna Saksamaal Schwarzenbeckis ja Stolzenaus.Konrad Veem. Eesti vaba rahvakirik, Stockholm: Eesti vaimulik raamat, 1988.

Kogudus rajas mitu kuulutuspunkti. Need asusid Corbys, Coventrys, Derbys, Nottinghamis ja Wolverhamptonis.

Kogudus kasvas kiiresti. Praost Jaak Taul märkis 1958/59. aasta aruandes Kesk-Inglismaa koguduse liikmete arvuks 597 liiget.Jaak Taul. EELK aastaraamat 1958-1959, Toronto: EELK USA mõlema praostkonna väljaanne, 1957.

Albert Enno Aaviksaar valiti Einar Kiviste lahkumise järel koguduse uueks õpetajaks ja kinnitati ametisse E.E.L.K. konsistooriumi 1961. aasta 1. märtsi otsusega. Tema ametisse pühitsemisel teenisid E.E.L.K. Inglismaa praostkonna praost dr Jaak Taul, õpetajad Andres Taul, W. B. Schaeffer ning Läti ja Leedu koguduste esindajana õpetaja Aldonis Putce.

Koguduse teenistused toimusid peamiselt Leicesteri Holy Trinity kirikus ja alates 1960. aastast ka Leicesteri Eesti Majas.

Kesk-Inglismaa koguduse ülesanne oli teenida kaasmaalasi Belgias ja Hollandis, kus teenistusi peeti ajavahemikul 1978–1989. Teenistused toimusid kaks-kolm korda aastas.Valdek Raiend. Praost emeeritus Albert Enno Aaviksaar, Toronto: E.E.L.K. Konsistooriumi väljaanne, 2002, nr 1.

1982. aastal palus praost Jaak Taul ennast vabastada Inglismaa praostkonna praosti kohustest ja uueks praostiks määrati Albert Enno Aaviksaar. Selle otsusega kolis Inglismaa praostkonna keskus Londonist Kesk-Inglismaale.

1990. aastaks olid nii mõnedki kuulutuspunktid, kus teenis Kesk-Inglismaa kogudus, lõpetanud oma tegevuse. Tööd jätkasid Nottinghami ja Coventry kuulutuspunkt.

Pärast 40 aastat teenimist palus praost Albert Enno Aaviksaar ennast vabastada koguduse õpetaja ametist alates 31. maist 2001. Põhjuseks tõi praost oma vanuse ja tervisliku seisundi. Koguduse vaimuliku teenimise võttis temalt üle E.E.L.K. Londoni koguduse õpetaja Lagle Heinla.

Heinla teenimise ajal aitas kogudust teenida selleks Leicesterisse elama asunud jutlustaja Alar Hostein. 2003. aastal võttis koguduse teenimise üle diakon Valdo Lust. Viimati mainitu lahkumise järel teenisid kogudust peamiselt Eestist kogudusel külas käinud vaimulikud.

Viimane eestikeelne teenistus peeti Kesk-Inglismaa koguduses 24. septembril 2016. Teenistusele eelnenud koguduse nõukogu koosolekul otsustati lõpetada koguduse tegevus, kuna ei suudetud täita koguduse tegevuse jätkamiseks nõutavaid ametikohti. Samuti otsustati, et kuna EELK Londoni kogudus jätkab tegevust, saavad kõik soovijad saavad liituda Londoni kogudusega.Eva Piirimägi. EELK Kesk-Inglismaa kogudus, Suurbritannia: Eesti Hääl – eestlaste ajaleht Suurbritannias, 2016, nr 2634. Sellega sai läbi kaasmaalaste aastakümneid kestnud eestikeelne teenimine Kesk-Inglismaal.

Koguduse vaimulikud

 õpetaja Einar Kiviste (1948–1961)
 praost Albert Enno Aaviksaar (1961–2001)
 praosti kohusetäitja Lagle Heinla (2001–2003)
 jutlustaja Alar Holstein (kuni 2002)
 diakon Valdo Lust (2003 ja 2005–2006)

Koguduse esimehed
 Enn Truusööt
 Hugo KitsingE.E.L.K. Kogudused ja ametiisikud, Stockholm: E.E.L.K. Konsistooriumi väljaanne, 1983.
 Ferdinand Puurman 
 Ene-Ly Toome 

 Viited 

Välislingid
 Eesti Hääl – eestlaste ajaleht Suurbritannias. 2016

Kategooria:Väliseesti kogudused
Kategooria:EELK Välis-Eesti piiskopkond
Kategooria:Eesti kultuur Suurbritannias